Univerzitet u Beogradu

Geografski fakulet



Radni paket 2

Upravljanje GIS projektima

Tema:

GIS Monitoring Komunalno-Higijenskih Problema (MKHP)

Učesnik na projektu: Projekt menǆer:

Dušica Jovanović Aleksandar Peulić

Beograd, 2021.

1. Cilj radnog paketa

Cilj radnog paketa jeste da se pomoću GIS radnog okruženja pruži mogućnost uvida lokacija na kojima su prijavljeni komunalno-higijenski problemi. Interpretacija podataka zasniva se na sakupljenim koordinatama problema i slikama kao pratećim materijalom. Cilj paketa jeste da omogući sistem u kojem bi se beležili problemi, tekući i rešeni radi efikasnijeg uvida u sitaciju na terenu. Pored toga cilj treba da obezbedi i povećanje svesti kod ljudi i podstakne volju za rešavanjem ovih problema pomoću GIS web mape.

1. Realizacija radnog paketa

Realizacija radnog paketa pre svega podrazumeva pravljenje gantogram sa zadacim i rokovima za završetak i instalaciju odgovarajućeg softvera za prikupljanje i interpretaciju sakupljenih podataka, u ovom slučaju Open Source softvera QGIS za desktop računare i aplikacije QField za andorid telefone. Radi preglednosti toka projekta biće izrađen gantogram pomoću Open Source GanttProject programa. Za prikaz podataka na karti koristiće se Google Satellite u okviru QGIS softvera.

Metodi koji će biti korišćeni u okviru ovog paketa su metod klasifikacije, metod analize i gantogram kao PMI alat radi lakše organizacije i preglednosti urađenih zadataka.

Pre početka prikupljanja podataka na terenu potrebno je pripremiti aplikaciju, odnosno uneti odgovarajuća polja – geografsku širinu, geografsku dužinu, datum i naziv problema. Nakon pripreme okruženja na računaru folder sa sačuvanim projektom treba prebaciti na telefon i pokrenuti u okviru aplikacije QField. Definisanje koordinata za svaki problem vrši se na terenu pomoću globalnog sistema za pozicioniranje (GPS).

Potrebno je napraviti klasifikaciju problema koja se zadaje programu na osnovu koje će se napraviti prikaz distribucije različitih problema na karti. Odlučivanje o klasifikaciji vodi se prirodom problema, oni koji spadaju u istu branšu, npr. divlje deponije biće svrstane u kategoriju otpad potkategoriju divlja deponija.

Na osnovu unetih koordinata biće povezane slike na svaki od problema i pomoću QGIS2web alata biće napravljena web GIS karta.

1. Zaključak

Na osnovu sprovedenih metoda i upotrebljenih alata omogućen je prikaz podataka u GIS okruženju. Komunalno-higijenski problemi različite prirode prikazani su različitim bojama uz prateće slike. Na teritoriji analiziranog naselja moguće je sprovesti pojačane mere odnošenja smeća, češće čišćenje ulica, kontrolu pasa lutalica, sanaciju rupa na stazama i dr. Bilo bi poželjno automatizovanje ovog radnog okruženja odnosno izrada aplikacije kojoj bi svako mogao da pristupi u bilo kom trenutku sa odgovarajućim nalogom i prijavi problem na licu mesta nadležnim službama. Podatke bi trebalo čuvati i pikupljati u skladu sa važećim propisima.